A4-0018/97

Ehdotus neuvoston asetukseksi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta työttömien hyväksi (KOM(95)0734 - C4- 0116/96 - 96/0004(CNS))

Ehdotus hyväksyttiin seuraavin tarkistuksin:

(Tarkistus 1)

1 ARTIKLAN 6 KOHTA

69 artikla (asetus (ETY) N:o 1408/71)

>Alkuperäinen teksti>

Palkattu työntekijä tai ammatinharjoittaja, joka on joutunut kokonaan työttömäksi ja täyttää jäsenvaltion lainsäädännön mukaiset edellytykset oikeudesta etuuksiin, ottaen tarvittaessa huomioon 67 artiklan säännökset, ja joka lähtee yhteen tai useampaan muuhun jäsenvaltioon hakeakseen siellä työtä, säilyttää oikeutensa tällaisiin etuuksiin 69 a artiklassa säädetyin edellytyksin ja 69 b artiklassa säädetyin rajoituksin.

>EP:n äänestyksessä hyväksytty teksti>

Palkattu työntekijä tai ammatinharjoittaja, joka on joutunut kokonaan työttömäksi ja täyttää jäsenvaltion lainsäädännön mukaiset edellytykset oikeudesta etuuksiin, ottaen tarvittaessa huomioon 67 artiklan säännökset, ja joka lähtee yhteen tai useampaan muuhun jäsenvaltioon hakeakseen siellä työtä tai osallistuakseen koulutukseen, säilyttää oikeutensa tällaisiin etuuksiin 69 a artiklassa säädetyin edellytyksin ja 69 b artiklassa säädetyin rajoituksin.

(Tarkistus 2)

1 ARTIKLAN 7 KOHTA

69 b artiklan 7 kohta (asetus (ETY) N:o 1408/71)

>Alkuperäinen teksti>

7. Jos toimivaltainen valtio on Belgia, työtön, joka palaa sinne hyödyttyään 69 - 69 b artiklan säännöksistä, ei saa uudelleen oikeutta etuuksiin tässä maassa, ennen kuin hän on työskennellyt siellä vähintään kolme kuukautta.

>EP:n äänestyksessä hyväksytty teksti>

Poistetaan.

(Tarkistus 3)

1 ARTIKLAN 9 KOHTA

71 artiklan 1 kohdan b alakohdan ensimmäinen alakohta (asetus (ETY) N:o 1408/71)

>Alkuperäinen teksti>

b) Palkattu työntekijä, joka on kokonaan työtön ja joka asettuu työvoimaviranomaisten käytettäväksi toimivaltaisen valtion alueella, saa etuudet toimivaltaisen valtion lainsäädännön mukaisesti, niin kuin hän asuisi tämän valtion alueella; nämä etuudet antaa toimivaltainen laitos. Jos toimivaltainen valtio on Luxemburg, asuinpaikan laitoksen on tämän kohdan voimaantulon jälkeisen 10 vuoden siirtymäkauden ajan korvattava toimivaltaisen valtion laitokselle puolet 1 artiklan b kohdassa tarkoitetulle rajatyöntekijälle annetuista etuuksista siihen enimmäismäärään asti, johon työttömällä olisi ollut oikeus, jos hän olisi asettunut asuinvaltion työvoimaviranomaisten käytettäväksi.

>EP:n äänestyksessä hyväksytty teksti>

b) Palkattu työntekijä, joka on kokonaan työtön ja joka asettuu työvoimaviranomaisten käytettäväksi toimivaltaisen valtion alueella, saa etuudet toimivaltaisen valtion lainsäädännön mukaisesti, niin kuin hän asuisi tämän valtion alueella; nämä etuudet antaa toimivaltainen laitos. Jos toimivaltainen valtio on Luxemburg, asuinpaikan laitoksen on tämän kohdan voimaantulon jälkeisen 5 vuoden siirtymäkauden ajan korvattava toimivaltaisen valtion laitokselle puolet 1 artiklan b kohdassa tarkoitetulle rajatyöntekijälle annetuista etuuksista siihen enimmäismäärään asti, johon työttömällä olisi ollut oikeus, jos hän olisi asettunut asuinvaltion työvoimaviranomaisten käytettäväksi.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta työttömien hyväksi (KOM(95)0734 - C4- 0116/96 - 96/0004(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(95)0734 - 96/0004(CNS) ((EYVL C 68, 6.3.1996, s. 11)),

- neuvoston kuultua sitä EY:n perustamissopimuksen 235 ja 51 artiklan mukaisesti (C4-0116/96),

- ottaa huomioon työjärjestyksensä 58 artiklan,

- ottaa huomioon työllisyys- ja sosiaaliasiain valiokunnan mietinnön sekä oikeusasioita ja kansalaisten oikeuksia käsittelevän valiokunnan lausunnon (A4-0018/97);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.